ai4bharat/Pralekha huggingface dataset:
સંચાર અને સુચના પ્રૌદ્યોગિકી મંત્રાલય
કેબિનેટે યુપીયુ સાથે કરાર કરીને નવી દિલ્હી, ભારતમાં યુનિવર્સલ પોસ્ટલ યુનિયન ના પ્રાદેશિક કાર્યાલયની સ્થાપનાને મંજૂરી આપી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નવી દિલ્હી, ભારતમાં યુનિવર્સલ પોસ્ટલ યુનિયન ની પ્રાદેશિક કાર્યાલયની સ્થાપના કરવા માટે મંજૂરી આપી છે જેથી આ પ્રદેશમાં યુપીયુના વિકાસ સહકાર અને તકનીકી સહાય પ્રવૃત્તિઓ UPU સાથે કરાર અંતર્ગત હાથ ધરવામાં આવે.
આ મંજૂરી ભારતને દક્ષિણ-દક્ષિણ અને ત્રિકોણીય સહયોગ પર ભાર મુકીને ટપાલ ક્ષેત્રમાં બહુપક્ષીય સંસ્થાઓમાં સક્રિય ભૂમિકા ભજવવા સક્ષમ બનાવે છે. UPUની પ્રાદેશિક ઓફિસ માટે ભારત ફિલ્ડ પ્રોજેક્ટ એક્સપર્ટ, સ્ટાફ અને ઓફિસ સેટઅપ કરશે. ક્ષમતા નિર્માણ અને તાલીમ, પોસ્ટલ સેવાઓની કાર્યક્ષમતા અને ગુણવત્તામાં સુધારો, પોસ્ટલ ટેક્નોલોજી, ઈ-કોમર્સ અને વેપાર પ્રમોશન વગેરે પરના પ્રોજેક્ટ્સ આ કાર્યાલય દ્વારા UPU સાથે સંકલન કરીને પ્રદેશ માટે તૈયાર અને અમલમાં મૂકવામાં આવશે.
આ પહેલ ભારતના રાજદ્વારી પદચિહ્નને વિસ્તારવામાં અને અન્ય દેશો સાથે ખાસ કરીને એશિયા-પેસિફિક ક્ષેત્રમાં સંબંધોને મજબૂત કરવામાં મદદ કરશે અને વૈશ્વિક પોસ્ટલ ફોરમમાં ભારતની હાજરીને વધારશે.
YP/GP/JD
(Visitor Counter : 68
પ્રધાનમંત્રીનું કાર્યાલય
પ્રધાનમંત્રી ગુજરાતમાં PMJAY-MA યોજના આયુષ્માન કાર્ડનું વિતરણ શરૂ કરશે
પ્રધાનમંત્રી શ્રી નરેન્દ્ર મોદી ગુજરાતમાં PMJAY-MA યોજના આયુષ્માન કાર્ડના વિતરણની શરૂઆત 17મી ઓક્ટોબરના રોજ સાંજે 4 વાગ્યે વીડિયો કોન્ફરન્સિંગ દ્વારા કરશે.
ગુજરાતના તત્કાલિન મુખ્યમંત્રી તરીકે, પ્રધાનમંત્રીએ 2012 માં ગરીબ નાગરિકોને તબીબી સારવાર અને બીમારીના આપત્તિજનક ખર્ચથી બચાવવા માટે "મુખ્યમંત્રી અમૃતમ " યોજના શરૂ કરી હતી. વર્ષ 2014 માં, ''MA'' યોજના એવા પરિવારોને આવરી લેવા માટે વિસ્તૃત કરવામાં આવી હતી કે જેમની વાર્ષિક આવક મર્યાદા રૂ. 4 લાખ. બાદમાં, આ યોજનાને અન્ય કેટલાક જૂથોમાં પણ વિસ્તારવામાં આવી હતી. આ યોજનાને મુખ્ય મંત્રી અમૃતમ વાત્સલ્ય  યોજના તરીકે પુનઃબ્રાંડ કરવામાં આવી હતી.
આ યોજનાની સફળતાના અનુભવમાંથી પાઠ લઈને, પ્રધાનમંત્રીએ 2018 માં આયુષ્માન ભારત પ્રધાન મંત્રી જન આરોગ્ય યોજના  શરૂ કરી – જે વિશ્વની સૌથી મોટી આરોગ્ય વીમા યોજના જે કુટુંબના કદ અને વય પર કોઈપણ મર્યાદા વિના પ્રાથમિક, માધ્યમિક અને તૃતીય સંભાળ હોસ્પિટલમાં દાખલ થવા માટે પ્રતિ વર્ષ કુટુંબ દીઠ 5 લાખ રૂ. સુધીનું કવરેજ પ્રદાન કરે છે.. AB-PMJAYની શરૂઆત પછી, ગુજરાતે 2019 માં AB-PM-JAY યોજના સાથે MA/MAV યોજનાને PMJAY-MA યોજના નામ સાથે એકીકૃત કરી અને MA/MAV અને AB-PMJAY હેઠળના લાભાર્થીઓ સહ-બ્રાન્ડેડ PMJAY -એમએ કાર્ડ માટે પાત્ર બન્યા.
કાર્યક્રમ દરમિયાન, પ્રધાનમંત્રી આ કાર્ડ્સના વિતરણની શરૂઆત કરશે, ત્યારબાદ લાભાર્થીઓનું ઇ-કેવાયસી કર્યા પછી, રાષ્ટ્રીય આરોગ્ય સત્તામંડળની સૂચિબદ્ધ એજન્સીઓ દ્વારા, ગુજરાતભરના તમામ લાભાર્થીઓને તેમના ઘરઆંગણે છાપેલ 50 લાખ રંગીન આયુષ્માન કાર્ડનું વિતરણ કરવામાં આવશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી સોલી સોરાબજીના નિધન અંગે દુઃખ વ્યક્ત કર્યુ
પ્રધાનમંત્રી શ્રી નરેન્દ્ર મોદીએ શ્રી સોલી સોરાબજીના નિધન અંગે દુઃખ વ્યક્ત કર્યુ હતું.
શ્રી મોદીએ એક ટ્વીટમાં કહ્યુઃ
“શ્રી સોલી સોરાબજી એક પ્રતિભાશાળી વકીલ અને બૌદ્ધિક વ્યક્તિ હતા. કાયદા દ્વારા, તેઓ ગરીબો અને વંચિતોને મદદરૂપ થવા માટે અગ્રેસર રહ્યા. તેઓને ભારતના એટર્ની જનરલ તરીકેના તેમના નોંધનીય કાર્યકાળ માટે યાદ કરવામાં આવશે. તેમના નિધનથી દુઃખી છું. તેમના પરિવાર અને પ્રશંસકોને સાંત્વના.”
SD/GP/JD
(
વિદ્યુત મંત્રાલય
મંત્રીમંડળે ભારત અને અમેરિકા વચ્ચે વિદ્યુત ક્ષેત્રે પારસ્પરિક હિતના ક્ષેત્રોમાં માહિતીના આદાન-પ્રદાન માટેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતના કેન્દ્રીય વીજળી નિયમન આયોગ  અને અમેરિકા ના ફેડરલ એનર્જી રેગ્યુલેટરી કમિશન  વચ્ચે વિદ્યુત ક્ષેત્રે પારસ્પરિક હિતના ક્ષેત્રોમાં માહિતી અને અનુભવના આદાન-પ્રદાન માટે સમજૂતી કરાર કરવાના કેન્દ્રીય વીજળી નિયમન આયોગના પ્રસ્તાવને મંજૂરી આપી દીધી છે.
આ સમજૂતી કરાર પાવર બજારમાં જથ્થાબંધ વેચાણની કાર્યક્ષમતા વધારવા તથા વિકાસ કરવા માટે અને નિયમનકારી તથા નીતિ માળખાને સુધારવામાં અને ગ્રીડની વિશ્વસનીયતા વધારવામાં મદદ કરશે.
સમજૂતી કરાર હેઠળ થનારી પ્રવૃત્તિઓમાં નીચેનાનો સમાવેશ થાય છે:
- ઉર્જા સંબંધિત મુદ્દાઓ ઓળખવા અને પરસ્પર હિતના ક્ષેત્રોમાં માહિતીના વિનિમય અને નિયમનકારી વ્યવહાર માટે વિષયો અને શક્ય એજન્ડા વિકસાવવા;
- એકબીજાની સુવિધાઓ પરની પ્રવૃત્તિઓમાં ભાગ લેવા કમિશનરો અને / અથવા કર્મચારીઓની મુલાકાત ગોઠવવી;
- પરિસંવાદ, મુલાકાત અને વિનિમયમાં ભાગ લેવો;
- પારસ્પરિક હિતોના કાર્યક્રમો વિકસિત કરવા અને ભાગીદારી વધારવા માટે આ કાર્યક્રમોનું સ્થાનિક રૂપે આયોજન કરવા;
- જ્યારે વ્યવહારુ અને પરસ્પર હિત તથા ઉર્જાના મુદ્દાઓ હોય ત્યારે  અન્ય કર્મચારીઓ જેવા વક્તાઓ પ્રદાન કરવા.
SD/GP/BT
(
ગૃહ મંત્રાલય
કેન્દ્રીય ગૃહ અને સહકારિતા મંત્રી શ્રી અમિત શાહે નાગરિકોને તેમના સોશિયલ મીડિયા એકાઉન્ટની ડીપી બદલીને તિરંગા કરવા વિનંતી કરી
શ્રી અમિત શાહે આઝાદી કા અમૃત મહોત્સવની ઉજવણીના પ્રધાનમંત્રી નરેન્દ્ર મોદીના આહવાન પર તેમના સોશિયલ મીડિયા એકાઉન્ટની ડીપી બદલીને તિરંગામાં કરી
રાષ્ટ્રધ્વજ પ્રત્યે તેમનો પ્રેમ અને આદર દર્શાવવા સૌને તેમના સોશિયલ મીડિયા એકાઉન્ટના ડીપી તિરંગામાં બદલવા વિનંતી કરી
કેન્દ્રીય ગૃહ અને સહકારિતા મંત્રી શ્રી અમિત શાહે નાગરિકોને તેમના સોશિયલ મીડિયા એકાઉન્ટની ડીપી બદલીને તિરંગા કરવા વિનંતી કરી છે. ટ્વીટમાં શ્રી અમિત શાહે જણાવ્યું હતું કે, "આઝાદી કા અમૃત મહોત્સવની ઉજવણી માટે પીએમ નરેન્દ્ર મોદીજીના આહ્વાન પર મારા સોશિયલ મીડિયા એકાઉન્ટની ડીપી બદલીને તિરંગા કરી દીધી છે."
શ્રી અમિત શાહે કહ્યું, "હું બધાને વિનંતી કરું છું કે રાષ્ટ્રધ્વજ પ્રત્યે તમારો પ્રેમ અને આદર દર્શાવવા માટે તમારા સોશિયલ મીડિયા એકાઉન્ટની ડીપી બદલીને તિરંગા કરો."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 172
પ્રધાનમંત્રીનું કાર્યાલય
પ્રધાનમંત્રીએ હૈદરાબાદના ભોઇગુડામાં કમનસીબ આગને કારણે થયેલી જાનહાનિ પર શોક વ્યક્ત કર્યો; પીડિતો માટે PMNRF તરફથી એક્સ-ગ્રેશિયા મંજૂર કર્યા
પ્રધાનમંત્રી શ્રી નરેન્દ્ર મોદીએ હૈદરાબાદના ભોઇગુડામાં લાગેલી કમનસીબ આગને કારણે થયેલી જાનહાનિ પર શોક વ્યક્ત કર્યો છે.
પ્રધાનમંત્રીએ પ્રધાનમંત્રી રાષ્ટ્રીય રાહત ફંડ માંથી મૃતકના નજીકના સંબંધીઓને પ્રત્યેકને રૂ. 2 લાખની એક્સ-ગ્રેશિયા પણ મંજૂર કર્યા છે, જે આપવામાં આવશે.
ટ્વીટ્સની શ્રેણીમાં, પ્રધાનમંત્રી કાર્યાલયે કહ્યું;
"હૈદરાબાદના ભોઇગુડામાં લાગેલી કમનસીબ આગને કારણે થયેલી જાનહાનિથી દુઃખી છું. મારા વિચારો શોકની આ ઘડીમાં શોકગ્રસ્ત પરિવારો સાથે છે. PMNRF તરફથી પ્રત્યેકને 2 લાખ રૂપિયાની એક્સ-ગ્રેશિયા મૃતકોના: નજીકના સંબંધીઓને આપવામાં આવશે. PM @narendramodi"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ બાળાસાહેબ ઠાકરેને તેમની જન્મજયંતી પર યાદ કર્યા
પ્રધાનમંત્રી શ્રી નરેન્દ્ર મોદીએ બાળાસાહેબ ઠાકરેને તેમની જન્મજયંતી પર શ્રદ્ધાંજલિ આપી છે.
એક ટ્વીટમાં, પ્રધાનમંત્રીએ કહ્યું;
"બાળાસાહેબ ઠાકરેજીને તેમની જન્મજયંતી પર યાદ કરું છું. હું તેમની સાથેના મારા વિવિધ સંવાદોને હંમેશા યાદ રાખીશ. તેઓ સમૃદ્ધ જ્ઞાન અને સમજશક્તિથી ધન્ય હતા. તેમણે પોતાનું જીવન જન કલ્યાણ માટે સમર્પિત કર્યું હતું."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 124.96 કરોડ લોકોને રસી આપવામાં આવી
સાજા થવાનો દર હાલમાં 98.35% નોંધાયો
છેલ્લા 24 કલાકમાં 8,548 દર્દીઓ સાજા થયા, કુલ વધીને 3,40,37,054 દર્દીઓ સાજા થયા
છેલ્લા 24 કલાકમાં ભારતમાં 9,765 નવા કેસ નોંધાયા
ભારતમાં સક્રિય કેસનું ભારણ તાજેતરમાં 99,763
સક્રિય કેસ કુલ કેસનાં 1% કરતા ઓછા છે, હાલમાં 0.29% છે, માર્ચ 2020 પછી સૌથી ઓછા
દૈનિક પોઝિટિવીટી દર 0.89% પહોંચ્યો, છેલ્લા 59 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 18 દિવસથી 1% કરતા ઓછો થઈ ગયો છે, હાલમાં 0.85% છે
કુલ 64.35 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155
ગ્રાહક બાબતો, ખાદ્ય અને જાહેર વિતરણ મંત્રાલય
RMS 2022-23માં, 187.86 LMT ઘઉંની ખરીદી 
RMS 2022-23માં ઘઉંની ખરીદીથી અત્યાર સુધીમાં રૂ. 37,852.88 કરોડના MSP મૂલ્ય સાથે 17.85 લાખ ખેડૂતોને ફાયદો થયો છે
રવી માર્કેટિંગ સિઝન 2022-23માં કેન્દ્રીય પૂલ હેઠળ ઘઉંની ખરીદી સરળતાથી ચાલી રહી છે. 26.06.2022 સુધી, 187.86 LMT ઘઉંના જથ્થાની ખરીદી કરવામાં આવી છે, જેનાથી આશરે 17.85 લાખ ખેડૂતોને રૂ. 37, 852.88 કરોડના MSP મૂલ્ય સાથે લાભ થશે.
RMS 2022-23માં ઘઉંની પ્રાપ્તિ /
27.06.2022 ના રોજ
|
|
રાજ્ય/યુટી
|
|
પ્રાપ્ત કરેલ ઘઉંનો જથ્થો 
|
|
લાભાર્થી ખેડૂતોની સંખ્યા
|
|
MSP મૂલ્ય 
|
|
પંજાબ
|
|
9646954
|
|
798851
|
|
19438.61
|
|
હરિયાણા
|
|
4181151
|
|
310966
|
|
8425.02
|
|
ઉત્તર પ્રદેશ
|
|
333697
|
|
80709
|
|
672.40
|
|
મધ્ય પ્રેશ
|
|
4602796
|
|
591093
|
|
9274.63
|
|
બિહાર
|
|
3522
|
|
642
|
|
7.10
|
|
રાજસ્થાન
|
|
8892
|
|
816
|
|
17.92
|
|
ઉત્તરાખંડ
|
|
2127
|
|
548
|
|
4.29
|
|
ચંડીગઢ
|
|
3221
|
|
379
|
|
6.49
|
|
દિલ્હી
|
|
1
|
|
1
|
|
0.00
|
|
ગુજરાત
|
|
6
|
|
3
|
|
0.01
|
|
હિમાચલ પી.આર.
|
|
2931
|
|
1033
|
|
5.91
|
|
J&K
|
|
252
|
|
62
|
|
0.51
|
|
કુલ
|
|
18785550.28
|
|
1785103
|
|
37852.88
ખરીફ માર્કેટિંગ સીઝન  2021-22માં કેન્દ્રીય પૂલ હેઠળ ડાંગરની ખરીદી વિવિધ ખરીદી કરતા રાજ્યો/ કેન્દ્રશાસિત પ્રદેશોમાં સરળતાથી ચાલી રહી છે. 26.06.2022 સુધી, 860.82 LMT ડાંગરના જથ્થા ની ખરીદી કરવામાં આવી છે, જેનાથી 125.36 લાખ ખેડૂતોને રૂ. 1,68,720 કરોડના MSP મૂલ્યનો ફાયદો થશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 134
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 57.61 કરોડ લોકોને રસી આપવામાં આવી
છેલ્લા 24 કલાકમાં ભારતમાં 34,457 નવા કેસ નોંધાયા
સક્રિય કેસ કુલ કેસનાં 1.12% થયા માર્ચ 2020 બાદ સૌથી ઓછા
ભારતમાં સક્રિય કેસનું ભારણ 3,61,340 થયું 151 દિવસમાં સૌથી ઓછા
સાજા થવાનો દર હાલમાં 97.54% નોંધાયો માર્ચ 2020 બાદ સૌથી વધુ
છેલ્લા 24 કલાકમાં 36347 દર્દી સાજા થવાની સાથે કુલ સાજા થયેલા દર્દીઓની સંખ્યા 3,15,97,982 થઈ
સાપ્તાહિક પોઝિટિવીટી દર 1.98% છે, જે છેલ્લા 57 દિવસથી 3%થી ઓછો છે
દૈનિક પોઝિટિવીટી દર 2% પહોંચ્યો, જે છેલ્લા 26 દિવસથી 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 50.45 કરોડ પરીક્ષણો કરવામાં આવ્યા
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
મંત્રીમંડળ
મંત્રીમંડળે ભોપાલને બદલે સિહોર જિલ્લામાં રાષ્ટ્રીય માનસિક સ્વસ્થ્ય સુધારણા સંસ્થાન સ્થાપવા મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે તા. 15 -6- 2018ના રોજ લીધેલા નિર્ણયમાં અંશતઃ ફેરફાર કર્યો છે. રાષ્ટ્રીય માનસિક સ્વસ્થ્ય સુધારણા સંસ્થાન ની સ્થાપના મધ્યપ્રદેશમાં ભોપાલને બદલે સિહોર જિલ્લા માં કરવામાં આવશે.
લાભઃ
સિહોરમાં બનનારી રાષ્ટ્રીય માનસિક સ્વસ્થ્ય સુધારણા સંસ્થાન  આ ક્ષેત્રે કાર્ય કરનારી દેશની પહેલી સંસ્થા બની રહેશે. તે માનસિક આરોગ્યના ક્ષેત્રે માનવ સંસાધન અને ક્ષમતા નિર્માણ માટે ઉત્કૃષ્ટતા તેમજ આ ક્ષેત્રમાં સંસોધન સંસ્થા તરીકે કામ કરશે. આ ઉપરાંત તે માનસિક બીમારીઓથી ગ્રસ્ત વ્યક્તિઓના અસરકારક પુનઃવર્નસ માટેનું પ્રભાવશાળી મૉડલ સૂચવશે.
RP
(Visitor Counter : 111
પ્રધાનમંત્રીનું કાર્યાલય
ફેડરલ રિપબ્લિક ઓફ નાઈજીરીયાના રાષ્ટ્રપતિ સાથે પ્રધાનમંત્રીની મુલાકાત
પ્રધાનમંત્રી શ્રી નરેન્દ્ર મોદીએ નવી દિલ્હીમાં જી 20 સમિટ દરમિયાન ફેડરલ રિપબ્લિક ઓફ નાઈજીરીયાના પ્રમુખ મહામહિમ શ્રીમાન બોલા અહેમદ ટીનુબુ સાથે 10 સપ્ટેમ્બર 2023ના રોજ બેઠક યોજી હતી.
રાષ્ટ્રપતિ ટીનુબુએ ભારતના G20 પ્રેસિડન્સીની સફળતા માટે પ્રધાનમંત્રીને અભિનંદન પાઠવ્યા હતા. તેમણે G20માં આફ્રિકન યુનિયનનું કાયમી સભ્યપદ સુનિશ્ચિત કરવા અને ગ્લોબલ સાઉથના હિતોને પ્રોત્સાહન આપવા બદલ પણ પ્રધાનમંત્રીનો આભાર માન્યો હતો.
બંને નેતાઓએ વેપાર અને રોકાણ, સંરક્ષણ, કૃષિ, બાજરી, નાણાકીય ટેક્નોલોજી અને ક્ષમતા નિર્માણ સહિત વ્યાપક દ્વિપક્ષીય સહયોગના વિવિધ ક્ષેત્રો પર ફળદાયી વાટાઘાટો કરી હતી.
CB/GP/JD
(
પ્રધાનમંત્રીનું કાર્યાલય
પ્રધાનમંત્રી અફઘાનિસ્તાનના રાષ્ટ્રીય સમજૂતીના ઉચ્ચ પરિષદના અધ્યક્ષ ડૉ. અબ્દુલ્લા અબ્દુલ્લાને મળ્યા
પ્રધાનમંત્રી શ્રી નરેન્દ્ર મોદીએ આજે અફઘાનિસ્તાનની રાષ્ટ્રીય સમજૂતીના ઉચ્ચ પરિષદના અધ્યક્ષ ડૉ. અબ્દુલ્લા અબ્દુલ્લા સાથે મુલાકાત કરી. પ્રધાનમંત્રીએ ભારત-અફઘાન સંબંધોને વધુ ગાઢ બનાવવા માટે લાંબા ગાળાની પ્રતિબદ્ધતાને પુષ્ટિ આપી.
SD/GP/BT
સોશિયલ મીડિયા પર અમને ફોલો કરો:
(
સંરક્ષણ મંત્રાલય
IAF યુનાઇટેડ કિંગડમમાં કોબ્રા વોરિયરની કવાયતમાં ભાગ લેશે
ભારતીય વાયુસેના 06 થી 27 માર્ચ 2022 દરમિયાન યુકેના વેડિંગ્ટન ખાતે 'એક્સ કોબ્રા વોરિયર 22' નામની બહુરાષ્ટ્રીય હવાઈ કવાયતમાં ભાગ લેશે. IAF લાઇટ કોમ્બેટ એરક્રાફ્ટ  તેજસ યુકેના અન્ય લડાયક વિમાનો અને અગ્રણી એર ફોર્સ સાથે કવાયતમાં ભાગ લેશે.
આ કવાયતનો ઉદ્દેશ્ય ઓપરેશનલ એક્સપોઝર પ્રદાન કરવાનો છે અને સહભાગી વાયુ સેનાઓ વચ્ચે શ્રેષ્ઠ પ્રથાઓ વહેંચવાનો છે, જેનાથી લડાયક ક્ષમતામાં વધારો થાય છે અને મિત્રતાના બંધનનું નિર્માણ થાય છે. આ એલસીએ તેજસ માટે તેની ગતિશીલતા અને ઓપરેશનલ ક્ષમતા દર્શાવવા માટેનું પ્લેટફોર્મ હશે.
પાંચ તેજસ વિમાન યુનાઇટેડ કિંગડમ જશે. IAF C-17 એરક્રાફ્ટ ઇન્ડક્શન અને ડી-ઇન્ડક્શન માટે જરૂરી ટ્રાન્સપોર્ટ સપોર્ટ આપશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 196
પ્રધાનમંત્રીનું કાર્યાલય
પ્રધાનમંત્રીએ ટૅબ્લો કલાકારો, આદિજાતિ મહેમાનો, એનસીસી કેડેટ્સ અને એનએસએસ સ્વયંસેવકો સાથેના કાર્યક્રમ ‘એટ હોમ’માં ભાગ લીધો
પ્રધાનમંત્રીએ આજે લોક કલ્યાણ માર્ગ ખાતે ટૅબ્લો કલાકારો, આદિજાતિ મહેમાનો, એનસીસી કેડેટ્સ અને એનએસએસ સ્વયંસેવકોનું ‘એટ હોમ’માં સ્વાગત કર્યું હતું.
પ્રધાનમંત્રીએ કલાકારો અને પ્રતિભાગીઓને ગણતંત્ર દિવસની પરેડ અને સંબંધિત કાર્યક્રમમાં તેમના ભાગ લેવા બદલ અભિનંદન પાઠવ્યા હતા અને કહ્યું હતું કે આ તેમના જીવનનો એક મહત્વપૂર્ણ અવસર છે, સંપૂર્ણ દેશ તમારી પાસેથી પ્રેરણા લેશે.
પ્રધાનમંત્રીએ રોજીંદા જીવનમાં શિસ્તનાં મહત્વ વિશે વાત કરી હતી અને ઉમેર્યુ હતું કે શિસ્ત એનસીસીનું અભિન્ન અંગ છે. તેમણે કહ્યું હતું કે નાગરિકોએ તેમની ફરજો વિશે હંમેશાં જાગૃત રહેવું જોઈએ. લોકોની આકાક્ષાંઓ સાથે, ભારત ખૂબ જ ઊંચાઈઓ પ્રાપ્ત કરશે.
આ પ્રસંગે પ્રધાનમંત્રીએ વિવિધ મહેમાનો દ્વારા પ્રસ્તુત રંગારંગ સાંસ્કૃતિક કાર્યક્રમ પણ નિહાળ્યો હતો.
NP/J.Khunt/GP/RP
(Visitor Counter : 256
PIB Headquarters
કોવિડ-19 અંગે PIBનું દૈનિક બુલેટિન
|
|
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 184.87 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 12,054 થયું
- સક્રિય કેસનું ભારણ હાલમાં 0.03% છે
- સાજા થવાનો દર હાલમાં 98.76% નોંધાયો
- છેલ્લા 24 કલાકમાં 1,280 દર્દીઓ સાજા થયા, કુલ વધીને 4,24,96,369 દર્દીઓ સાજા થયા
- છેલ્લા 24 કલાકમાં ભારતમાં 795 નવા કેસ નોંધાયા
- દૈનિક પોઝિટિવીટી દર 0.17% પહોંચ્યો
- સાપ્તાહિક પોઝિટિવીટી દર હાલમાં 0.22% છે
- કુલ 79.15 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,66,332 ટેસ્ટ કરાયા
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ-19 રસીકરણ કવરેજ 47 કરોડને પાર
છેલ્લા 24 કલાકમાં 60 લાખથી વધુ રસી ડોઝ આપવામાં આવ્યા
સાજા થવાનો દર 97.36% થયો
છેલ્લા 24 કલાકમાં 41,831 દૈનિક નવા કેસ નોંધાયા
ભારતના સક્રિય કેસલોડ  હાલમાં કુલ કેસોમાં 1.29% છે
દૈનિક પોઝિટિવિટી દર  સળંગ 55 દિવસથી 5% કરતા ઓછો
ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 45 કરોડ કરતાં વધારે થઇ ગયો છે. આજે સવારે 8 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 55,71,565 સત્રોનું આયોજન કરીને રસીના 47,02,98,596 ડોઝ આપવામાં આવ્યા છે. છેલ્લા 24 કલાકમાં રસીના 60,15,842 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,03,10,569
|
|
બીજો ડોઝ
|
|
78,48,198
|
|
FLWs
|
|
પ્રથમ ડોઝ
|
|
1,79,76,013
|
|
બીજો ડોઝ
|
|
1,13,28,258
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
15,61,40,811
|
|
બીજો ડોઝ
|
|
86,68,370
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
10,63,39,854
|
|
બીજો ડોઝ
|
|
3,91,28,126
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
7,60,38,913
|
|
બીજો ડોઝ
|
|
3,65,19,484
|
|
કુલ
|
|
47,02,98,596
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,08,20,521 દર્દીઓ સાજા થઇ ગયા છે અને છેલ્લા 24 કલાકમાં વધુ 39,258 દર્દીઓ સાજા થયા છે. આના કારણે એકંદરે સાજા થવાનો દર 97.36% થયો છે.
છેલ્લા 24 કલાકમાં ભારતમાં દૈનિક 41,831 નવા કેસ નોંધાયા છે.
34 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
દેશમાં સક્રિય કેસનું ભારણ આજે 4,10,952 છે અને સક્રિય કેસ હવે દેશના કુલ પોઝિટીવ કેસના માત્ર 1.30% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 17,89,472 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 46.82 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.42% છે જ્યારે દૈનિક પોઝિટીવિટી દર આજે 2.34% નોંધાયો છે. દૈનિક પોઝિટીવિટી દર સળંગ 55 દિવસથી આ દર 5%થી નીચે જળવાઇ રહ્યો છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 208
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય પંચાયત પુરસ્કાર વિજેતાઓને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ રાષ્ટ્રીય પંચાયત પુરસ્કાર વિજેતાઓને અભિનંદન પાઠવ્યા છે.
કેન્દ્રીય ગ્રામીણ વિકાસ મંત્રી શ્રી ગિરિરાજ સિંહના ટ્વીટનો જવાબ આપતાં પ્રધાનમંત્રીએ ટ્વીટ કર્યું;
“દેશના ગામડાઓના વિકાસમાં મહત્વની ભૂમિકા ભજવનાર આ વિજેતાઓને ખૂબ ખૂબ અભિનંદન. તમારી સેવા અને સમર્પણ દેશવાસીઓને પ્રેરણા આપશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 198.09 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 1,14,475 થયું
સક્રિય કેસનું ભારણ હાલમાં 0.26% છે
સાજા થવાનો દર હાલમાં 98.53% નોંધાયો
છેલ્લા 24 કલાકમાં 12,456 દર્દીઓ સાજા થયા, કુલ વધીને 4,28,91,933 દર્દીઓ સાજા થયા
છેલ્લા 24 કલાકમાં ભારતમાં 13,086 નવા કેસ નોંધાયા
દૈનિક પોઝિટિવીટી દર 2.90% પહોંચ્યો
સાપ્તાહિક પોઝિટિવીટી દર હાલમાં 3.81% છે
કુલ 86.44 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,51,312 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 131
પ્રધાનમંત્રીનું કાર્યાલય
પ્રધાનમંત્રી 19 ફેબ્રુઆરીના રોજ કેરળમાં ઉર્જા અને શહેરી ક્ષેત્રની વિવિધ મુખ્ય પરિયોજનાઓનું ઉદ્ઘાટન તેમજ શિલાન્યાસ કરશે
પ્રધાનમંત્રી શ્રી નરેન્દ્ર મોદી 19 ફેબ્રુઆરી, 2021ના રોજ બપોર પછી 4:30 કલાકે વીડિયો કોન્ફરન્સિંગના માધ્યમથી કેરળમાં ઉર્જા અને શહેરી ક્ષેત્રની વિવિધ મુખ્ય પરિયોજનાઓનું ઉદ્ઘાટન તેમજ શિલાન્યાસ કરશે. આ પ્રસંગે કેરળના મુખ્યમંત્રી ઉપરાંત, ઉર્જા અને નવી તેમજ અક્ષય ઉર્જા મંત્રી , આવાસ અને શહેરી બાબતોના મંત્રી પણ ઉપસ્થિત રહેશે.
પુગલુર – થ્રીસૂર ઉર્જા પરિવહન પરિયોજના
પ્રધાનમંત્રી આ પ્રસંગે પુગલુર  - થ્રીસૂર  વચ્ચે 320 KVની ઉર્જા પરિવહન પરિયોજનાનું ઉદ્ઘાટન કરશે. આ હાઇ વોલ્ટેજ ડાયરેક્ટ કરન્ટ  આધારિત વોલ્ટેજ સોર્સ કન્વર્ટર  પરિયોજના છે અને તેમાં ભારતની સૌપ્રથમ HVDC લિંક છે જે પોતાના ક્ષેત્રમાં શ્રેષ્ઠ VSC ટેકનોલોજીથી સજ્જ છે. રૂપિયા 5070 કરોડના ખર્ચે નિર્માણ પામેલી આ પરિયોજનાના માધ્યમથી પશ્ચિમી પ્રદેશમાંથી 2000 MW વીજળીનું પરિવહન થઇ શકશે જેના કારણે કેરળના લોકોની વીજળીની વધતી માંગના ભારણને પૂરું કરવામાં મદદ મળશે. આ VSC આધારિત સિસ્ટમમાં ઓવરહેડ લાઇનો સાથે HVDC XLPE  કેબલ એકીકૃત કરવામાં આવ્યો છે જેના કારણે રાઇટ-ઓફ-વે બચાવી શકાય છે તેમજ પરંપરાગત HVDC પ્રણાલીની તુલનાએ જમીન પર 35-40% ઓછો ફેલાવો ધરાવે છે.
કાસરગોડ સૌર ઉર્જા પરિયોજના
પ્રધાનમંત્રી 50 MW ક્ષમતાની કાસરગોડ સૌર ઉર્જા પરિયોજના પણ રાષ્ટ્રને સમર્પિત કરશે. રાષ્ટ્રીય સૌર ઉર્જા મિશન હેઠળ આ પરિયોજનાનો વિકાસ કરવામાં આવ્યો છે. કાસરગોડ જિલ્લાના પૈવાલિક, મીન્જા અને ચીપ્પર ગામમાં 250 એકરથી વધારે ક્ષેત્રફળમાં ફેલાયેલી આ પરિયોજનાનું નિર્માણ કેન્દ્ર સરકારના અંદાજિત રૂપિયા 280 કરોડના રોકાણથી કરવામાં આવ્યું છે.
એકીકૃત આદેશ અને નિયંત્રણ કેન્દ્ર
પ્રધાનમંત્રી તિરુવનંતપુરમ ખાતે એકીકૃત આદેશ અને નિયંત્રણ કેન્દ્રના નિર્માણ માટે શિલાન્યાસ કરશે. આ પરિયોજના રૂપિયા 94 કરોડના ખર્ચે તૈયાર થશે, જે તિરુવનંતપુરમ મ્યુનિસિપલ કોર્પોરેશનને સ્માર્ટ ઉકેલો પૂરા પાડવા માટે નિર્માણ થઇ રહી છે અને કટોકટીની સ્થિતિ દરમિયાન સંકલિત પગલાંઓ લેવા માટે તે એક સહિયારા સ્થળ તરીકે પણ કામ કરશે.
સ્માર્ટ માર્ગ પરિયોજના
પ્રધાનમંત્રી તિરુવનંતપુરમમાં સ્માર્ટ માર્ગ પરિયોજનાનો પણ શિલાન્યાસ કરશે. આ પરિયોજના અંદાજે રૂપિયા 427 કરોડના ખર્ચે નિર્માણ પામી રહી છે જેનો ઉદ્દેશ તિરુવનંતપુરમના હાલના 37 કિમીના માર્ગોમાં તમામ ઓવરહેડ યુટિલિટી, અન્ડરનીથ અને અન્ડરટેકિંગ માર્ગો તેમજ જંકશનમાં સુધારો કરીને તેને વિશ્વસ્તરીય સ્માર્ટ માર્ગોમાં પરિવર્તિત કરવામાં આવશે.
અરુવિક્કરા ખાતે વોટર ટ્રીટમેન્ટ પ્લાન્ટ
પ્રધાનમંત્રી અરુવિક્કરા ખાતે AMRUT મિશન અંતર્ગત તૈયાર કરવામાં આવેલા 75 MLD  ક્ષમતાના વોટર ટ્રીટમેન્ટ પ્લાન્ટનું પણ ઉદ્ઘાટન કરશે. આના કારણે તિરુવનંતપુરમના લોકો માટે પીવાના પાણીના પૂરવઠામાં વૃદ્ધિ થશે અને અરુવિક્કરા ખાતે હાલમાં કાર્યરત ટ્રીટમેન્ટ પ્લાન્ટ્સની જાળવણીના કાર્યની સ્થિતિમાં શહેરના લોકોને પાણી પૂરવઠામાં જે વિક્ષેપોનો સામનો કરવો પડે છે તેનો પણ ઉકેલ લાવી શકાશે.
SD/GP/BT
(
પ્રધાનમંત્રીનું કાર્યાલય
ઇજિપ્તના રાષ્ટ્રપતિ સાથે પ્રધાનમંત્રી શ્રીની મુલાકાત
પ્રધાનમંત્રી શ્રી નરેન્દ્ર મોદીનું ઈજિપ્તના રાષ્ટ્રપતિ મહામહિમ શ્રી અબ્દેલ ફત્તાહ અલ-સીસી 25 જૂન 2023ના રોજ અલ-ઇત્તિહાદિયા પેલેસ ખાતે સ્વાગત કરવામાં આવ્યું.
બંને નેતાઓએ જાન્યુઆરી 2023માં પ્રજાસત્તાક દિવસની ઉજવણીમાં મુખ્ય અતિથિ તરીકે રાષ્ટ્રપતિ સીસીની રાજ્ય મુલાકાતને ઉષ્માપૂર્વક યાદ કરી, અને દ્વિપક્ષીય સંબંધોને આપેલી ગતિનું સ્વાગત કર્યું. તેઓ સંમત થયા હતા કે ઇજિપ્તની કેબિનેટમાં નવી સ્થાપિત 'ઈન્ડિયા યુનિટ' દ્વિપક્ષીય સહયોગને આગળ વધારવા માટે ઉપયોગી સાધન છે.
નેતાઓએ ખાસ કરીને વેપાર અને રોકાણ, માહિતી ટેકનોલોજી, સંરક્ષણ અને સુરક્ષા, પુનઃપ્રાપ્ય ઊર્જા, કૃષિ, આરોગ્ય, સંસ્કૃતિ અને લોકો વચ્ચેના સંબંધો જેવા ક્ષેત્રોમાં બંને દેશો વચ્ચેની ભાગીદારીને વધુ ગાઢ બનાવવાની રીતો પર ચર્ચા કરી હતી.
પ્રધાનમંત્રી અને રાષ્ટ્રપતિ સીસીએ G-20માં વધુ સહકારની પણ ચર્ચા કરી, જેમાં ખાદ્ય અને ઊર્જા અસુરક્ષા, આબોહવા પરિવર્તન અને ગ્લોબલ સાઉથ માટે સંકલિત અવાજની જરૂરિયાતના મુદ્દાઓ પર પ્રકાશ પાડ્યો. પ્રધાનમંત્રીએ જી20 લીડર્સ સમિટ માટે સપ્ટેમ્બર 2023માં નવી દિલ્હીમાં રાષ્ટ્રપતિ સીસીનું સ્વાગત કરવા માટે તત્પરતા દર્શાવી.
દ્વિપક્ષીય સંબંધોને "વ્યૂહાત્મક ભાગીદારી"માં ઉન્નત કરવાના કરાર પર નેતાઓ દ્વારા હસ્તાક્ષર કરવામાં આવ્યા હતા. કૃષિ, પુરાતત્વ અને પ્રાચીન વસ્તુઓ અને સ્પર્ધા કાયદાના ક્ષેત્રોમાં ત્રણ એમઓયુ પર પણ હસ્તાક્ષર કરવામાં આવ્યા હતા.
ઇજિપ્તના પ્રધાનમંત્રી, મહામહિમ શ્રી મુસ્તફા મદબૌલી અને અન્ય ઘણા વરિષ્ઠ કેબિનેટ મંત્રીઓ હાજર હતા. ભારત તરફથી EAM, NSA અને વરિષ્ઠ અધિકારીઓ હાજર હતા.
YP/GP/JD
(
મંત્રીમંડળ
મંત્રીમંડળે ચાર્ટર્ડ એકાઉન્ટન્ટ સંસ્થાઓમાં સહયોગ પર ભારત અને કેનેડા વચ્ચેના સમજૂતી કરાર ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ઇન્સ્ટિટ્યૂટ ઑફ ચાર્ટર્ડ એકાઉન્ટન્ટ્સ ઑફ ઇન્ડિયા  અને ચાર્ટર્ડ પ્રોફેશનલ એકાઉન્ટન્ટ્સ ઑફ કેનેડા  વચ્ચે થયેલા સમજૂતીકરાર  પર હસ્તાક્ષરને મંજૂરી આપી હતી.
વિગત :
મંત્રીમંડળે આ મંજૂરી વર્ષ 2011માં હસ્તાક્ષર થયેલા એમઓયુની પૂર્વોત્તર મંજૂરીનાં સંદર્ભમાં અને ભારતની આઈસીએઆઈ અને કેનેડાની સીપીએ વચ્ચે એમઓયુ પર હસ્તાક્ષર માટે આપી છે. આ એમઓયુ અંતર્ગત પારસ્પરિક સભ્યપદ માટે વ્યવસ્થાની પરિકલ્પના કરવામાં આવી છે, જે વિશિષ્ટ માપદંડોની સાથે બંને સંસ્થાઓનાં સભ્યને લાગુ પડશે. આ એમઓયુ અંતર્ગત સહયોગની પરિભાષા અને પ્રવેશ સ્તર પર ચાર્ટર્ડ એકાઉન્ટન્ટની વ્યાવસાયિક ગુણવત્તા, કૌશલ્ય અને કાર્યદક્ષતાનું મૂલ્યાંકન સામેલ છે.
અસર :
આનો ઉદ્દેશ આઈસીએઆઈનાં સભ્યો, વિદ્યાર્થીઓ અને તેમની સંસ્થાઓનાં વ્યાપક હિતમાં પારસ્પિરક રીતે લાભદાયક સંબંધ વિકસિત કરવાનો છે. આ એમઓયુ આઈસીએઆઈનાં સભ્યોને તેમની વ્યાવસાયિક પહોંચ વધારવા માટે તકો પ્રદાન કરશે. સાથે-સાથે આઈસીએઆઈ સ્થાનિક દેશોની બ્રાન્ડને ઊભી કરવા માટે મજબૂતી પ્રદાન કરતી સંસ્થા સ્વરૂપે બહાર આવશે. આ એમઓયુ આઈસીએઆઈ અને સીપીએ કેનેડા વચ્ચે કામગીરી કરવા માટે મજબૂત સંબંધ સ્થાપિત કરશે.
લાભાર્થી :
આ સમજૂતી કરાર  વધુમાં વધુ ભારતીય યુવા ચાર્ટર્ડ એકાઉન્ટન્ટને “સીપીએ કેનેડા”માંથી વ્યાવસાયિક માન્યતા મેળવવા પ્રોત્સાહન આપશે અને તેમને કેનેડામાં મહત્તમ વ્યાવસાયિક તકો મેળવવા મદદરૂપ થશે. અનેક ભારતીય ચાર્ટર્ડ એકાઉન્ટન્ટ કેનેડાની કંપનીઓમાં ઉચ્ચ હોદ્દા પર કાર્યરત છે અને તેમને સીપીએ કેનેડામાંથી માન્યતા મળેલી છે. કેનેડાનાં ઉદ્યોગજગતને ભારતીય પ્રતિભા અને કૌશલ્યમાં વિશ્વાસ છે તથા ત્યાંની કંપનીઓ તેમની નિમણૂક કરવા માટે આગળ વધી રહી છે.
અમલીકરણની વ્યૂહરચના અને લક્ષ્યાંક :
આ એમઓયુ એ સભ્યોને લાગુ થશે, જેમણે આઈસીએઆઈ અથવા કેનેડિયન પ્રોવિન્શિયલ સીપીએ સંસ્થાઓમાંથી જરૂરી અભ્યાસ કર્યો હોય, પરીક્ષા આપી હોય અને પ્રાયોગિક અનુભવ પ્રાપ્ત કરનાર આઈસીએઆઈ અથવા કેનેડિયન પ્રોવિન્શિયલ સીપીએ સંસ્થાઓમાંથી સભ્યપદ મેળવ્યું હોય. આ સમજૂતી એ વ્યક્તિઓને ઓટોમેટિક લાગુ નહીં થાય, જેમણે કોઈ ત્રીજા પક્ષની અન્ય સમજૂતી અંતર્ગત આઈસીએઆઈ અથવા કેનેડિયન પ્રોવિન્શિયલ સીપીએ સંસ્થાઓમાંથી સભ્યપદ પ્રાપ્ત કર્યું છે.
પૃષ્ઠભૂમિ :
આઈસીએઆઈ ભારતની સંસદ દ્વારા પસાર કરેલા કાયદા ધ ચાર્ટર્ડ એકાઉન્ટ ધારા, 1949 અંતર્ગત સ્થાપિત એક બંધારણીય સંસ્થા છે. તેનો ઉદ્દેશ ભારતમાં ચાર્ટર્ડ એકાઉન્ટન્ટ વ્યવસાયનું નિયમન કરવાનો છે. “સીપીએ કેનેડા” ઇન્સ્ટિટ્યૂટ કેનેડિયન એકાઉન્ટિંગ વ્યવસાયિકોની મદદ માટે સ્થાપિત એક રાષ્ટ્રીય સંસ્થા છે.
RP
(Visitor Counter : 78
પ્રધાનમંત્રીનું કાર્યાલય
પ્રધાનમંત્રીની અલ-હકીમ મસ્જિદની મુલાકાત
પ્રધાનમંત્રી શ્રી નરેંદ્ર મોદીએ તેમની રાજદ્વારી મુલાકાત દરમિયાન કૈરોમાં આવેલ અલ-હકીમ મસ્જિદની મુલાકાત લીઘી.
ઈજિપ્તના પ્રવાસન અને પ્રાચીન ચીજોના મંત્રી ડો. મુસ્તફા વઝીરીએ પ્રધાનમંત્રીનું સ્વાગત કર્યું. પ્રધાનમંત્રી વ્હોરા સમુદાયના નેતાઓને પણ મળ્યા, જેઓ ફાતિમી યુગની શિયા મસ્જિદની દેખરેખમાં કાર્યરત છે અને ભારત અને ઈજિપ્તના માણસો વચ્ચે મજબૂત સંબંધો પર પ્રકાશ પાડ્યો હતો.
YP/GP/JD
(